**\_\_. tétel: Az alapszófajok, a viszonyszók és a mondatszók**

A szavakat jelentésük, nyelvtani tulajdonságaik (pl.: toldalékolhatóság) és mondatban betöltött szerepük alapján szófajokba soroljuk.

A szófajok közötti egyezések alapján három szófaji csoportot különböztetünk meg: alapszófajok, viszonyszavak és mondatszók.

Az **alapszófajok** önállóan mondatrészek, bővítményeket vehetnek fel, toldalékolhatók, jelentésük önálló fogalmi jelentés. A változatosan toldalékolható alapszófajok: az ige, a főnév, a melléknév, számnév; a csak korlátozottan toldalékolható határozószók, valamint az átmeneti szófajú igenevek (főnévi, melléknévi, határozói igenév). Az alapszófajokhoz tartoznak az alapszófajokat helyettesítő szavak, azaz névmások is.

**Az ige:** Cselekvést, történést, létezést, vagy állapotot kifejező szófaj. A mondatban állítmányként szerepel.

**Főnév:** A főnév a valóságban is létező, vagy ilyennek képzelt élőlények, élettelen tárgyak vagy gondolati dolgok nevét jelöli. A köznév több egyforma dolog közös megnevezése. A tulajdonnév valakinek vagy valaminek saját, megkülönböztető neve. Mondatban rag nélkül általában alany, állítmány vagy birtokos jelző, ragos alakban tárgy és határozó lehet.

**Melléknév:** A melléknév személyek, tárgyak, dolgok tulajdonságait kifejező szó. A mondatban leggyakrabban jelző.

**Számnév:** A számnév személyek, dolgok, tárgyak mennyiségét, vagy sorban elfoglalt helyét kifejező szó. Két faja a határozott és a határozatlan számnév.

**Névmás:** A névmás valódi névszókat (fő-, mellék- vagy számneveket) helyettesítő szófaj. A névmásoknak önmagukban nincs határozott jelentéstartalmuk, a beszédben válnak tartalmas szavakká.

**Igenevek**: Az igenév igéből képzet olyan főnév (-ni), melléknév(-ó, -ő, -andó, -endő, -t, -tt) vagy határozószó (-va, -ve, -ván, -vén) amelynek igei tulajdonságai is vannak. Átmeneti szófaj.

**Határozószók**: A cselekvés, történés, létezés helyét, idejét, módját vagy a cselekvő állapotát kifejező szók: kint, most, rögtön, együtt. A határozószó a mondatban mindig határozói szerepet tölt be.

**A viszonyszók** önállóan nem lehetnek mondatrészek, legtöbbször nem bővíthetők, általában nem toldalékolhatók; jelentésük vagy viszonyjelentés, vagy kommunikációs jelentés.

A legfontosabb viszonyszavak: **névelő** (a, az, egy); **névutó** (alatt, után, melletti, nélküli); **kötőszó** (és, pedig, hogy, aki, amely, így, ezért, ahol); **segédige** (van, volt, lesz, volna) szó értékű **módosítószavak** (partikula): (is, egyáltalán, ám; alig, főképp).

**A mondatszók** Általában elkülönülnek a mondat többi részétől. Alkothatnak önálló mondatot is. Nincs önálló jelentésük, de érzelmet, indulatot, akaratot, véleményt, stb. kifejezhetnek: **indulatszók** (jaj, hű, hűha, ahá, ohó, juj, ajaj, pfuj, óh, brr, halló, hé, lám, hohó, nahát, ej) **hangutánzó mondatszók** (durr, bim-bam, püff, bú, vau, miau, kukurikú) **módosítószók** (állítólag, bizonyára).

\_

Feladatok: Az alábbi szövegben határozza meg a kiemelt szavak szófaját!

*„Az Új Bárány* ***riportere*** *felkereste* ***Ordast****.*

***Interjút kér****. Én leközlöm. Olvasd!*

*- Igaz* ***volna******ama*** *vád,* ***hogy*** *Ön orvul* ***elfogyasztott******egy*** *egész* ***nyers*** *nagymamát?*

*- Egy nagymamát?* ***Egy*** *grammot se!” (Romhányi József)*

riportere: főnév, köznév

Ordas: főnév, tulajdonnév

Interjút: főnév

kér: ige

volna: segédige

ama: névmás

elfogyasztott: ige (a mondat jelentéséből egyértelmű, hogy a –tt itt nem a melléknévi igenév képzője )

egy: névelő

nyers: melléknév

Egy: számnév